Според местна легенда двама братя французи се заселват по тези земи. По-малкият брат се заселва в селото, а по-големият се заселва в село Каменар, което по-късно кръщават на него - Голяма Франга. Селото на малкия брат по аналогия получава името Малка Франга. През 1934 година името е сменено с министерска заповед на Яребична по името на битката от Първата световна война във Вардарска Македония.